Foto: Ukraina Vazirlar Mahkamasi matbuot xizmati Ukraina bosh vaziri Vladimir Groysmanning ma’lum qilishicha, 2019 yilgi saylovlarda mamlakat prezidenti lavozimi uchun o‘z nomzodini qo‘yish niyatida emas. Bu haqda u «112 Ukraina» telekanaliga bergan intervyusida aytib o‘tdi. «Avval ham aytgandim, hokimiyatning aynan ijro tarmog‘ida samarali ish olib borishimni sezaman. Shuning uchun menda bunday rejalar yo‘q», - deya aytib o‘tdi Groysman tegishli savolga javob qaytarib. Bundan tashqari, uning ta’kidlashicha, o‘zini Ukraina prezidenti sifatida ko‘rmaydi. Avvalroq Ukraina sobiq bosh vaziri mamlakatda hokimiyat o‘zgarishini bashorat qilgandi.